Ministerul Sănătăţii Publice

ORDIN Nr. 1.803 din 29 octombrie 2008

privind stabilirea preţurilor produselor medicamentoase de uz uman de care beneficiază asiguraţii, cu sau fără contribuţie personală, pe bază de prescripţie medicală, precum şi bolnavii incluşi în programele naţionale de sănătate, în sistemul de asigurări sociale de sănătate
Cu modificări, inclusiv O. Nr. 74/30.01.2009 

    Văzând Referatul de aprobare comun al Direcţiei farmaceutice, Direcţiei politici, strategii şi managementul calităţii în sănătate şi al Agenţiei Naţionale de Programe şi al Agenţiei Naţionale a Medicamentului nr. E.N. 11.355/2008,

    având în vedere prevederile:

    - art. 851 din Legea nr. 95/2006 privind reforma în domeniul sănătăţii, cu modificările şi completările ulterioare,

    - art. 140 alin. (2) lit. e) din Legea nr. 571/2003 privind Codul fiscal, cu modificările şi completările ulterioare,

    în temeiul Hotărârii Guvernului nr. 862/2006 privind organizarea şi funcţionarea Ministerului Sănătăţii Publice, cu modificările şi completările ulterioare,

    ministrul sănătăţii publice emite următorul ordin:
    Art. 1 - (1) Se aprobă Metodologia de calcul al preţurilor de desfacere angro şi en détail pentru produsele medicamentoase de uz uman corespunzătoare DCI-urilor din sublistele A, B, C1 şi C3 de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, prevăzută în anexa nr. 1.

    (2) Se aprobă Metodologia de calcul al preţurilor de decontare a medicamentelor care se acordă bolnavilor cuprinşi în cadrul programelor naţionale de sănătate nominalizate prin Hotărârea Guvernului nr. 357/2008 pentru aprobarea programelor naţionale de sănătate în anul 2008, cu modificările şi completările ulterioare, prevăzută în anexa nr. 2.

    Art. 2 - (1) Se aprobă Lista denumirilor comerciale şi a preţurilor produselor medicamentoase de uz uman corespunzătoare denumirilor comune internaţionale (DCI) din sublistele A, B, C1 şi C3 ale anexei la Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, prevăzută în anexa nr. 3.

    (2) Preţurile produselor medicamentoase de uz uman menţionate la alin. (1) se asimilează ca fiind preţuri de CaNaMed pentru calculul preţurilor de referinţă în sistemul de asigurări sociale de sănătate.

    (3) Pe perioada de valabilitate a prezentului ordin, lista prevăzută la alin. (1) poate fi actualizată de Casa Naţională de Asigurări de Sănătate în sistemul de asigurări sociale de sănătate, în situaţia în care un medicament cu aprobare de punere pe piaţă obţine de la Ministerul Sănătăţii Publice un preţ mai mic decât preţul de vânzare cu amănuntul al produsului care dă preţul de referinţă în cadrul aceluiaşi DCI.

    Art. 3 - Se aprobă Lista denumirilor comerciale şi a preţurilor de decontare a medicamentelor care se acordă bolnavilor cuprinşi în cadrul programelor naţionale de sănătate, corespunzătoare denumirilor comune internaţionale (DCI) cuprinse în sublista C2 a anexei la Hotărârea Guvernului nr. 720/2008, cu excepţia medicamentelor derivate din sânge şi plasmă umană, prevăzută în anexa nr. 4.

    Art. 4 - Se aprobă Lista denumirilor comerciale şi a preţurilor de decontare pentru medicamentele derivate din sânge şi plasmă umană, corespunzătoare denumirilor comune internaţionale (DCI) din sublista C2 a anexei la Hotărârea Guvernului nr. 720/2008, prevăzută în anexa nr. 5.

    Art. 5 - Dacă un produs medicamentos de uz uman corespunzător unui anume DCI se regăseşte atât în sublista C2, cât şi în una dintre celelalte subliste (A, B, C1 şi C3), preţul cu amănuntul maximal utilizat va fi cel corespunzător prescripţiei medicale.

    Art. 6 - Cursurile de schimb valutar utilizate în calcularea preţurilor de desfacere angro şi en détail, precum şi în metodologia de calcul al preţurilor de decontare a medicamentelor care se acordă bolnavilor cuprinşi în cadrul programelor naţionale de sănătate sunt cele comunicate de Comisia Naţională de Prognoză, pentru anul 2009, şi sunt prevăzute în anexa nr. 6.
    Art. 7 - ***Abrogat prin O. Nr. 74/2009

    Art. 8 - Anexele nr. 1, 2, 3*), 4*), 5*) şi 6 fac parte integrantă din prezentul ordin.

_____________

    *) Anexele nr. 3, 4 şi 5 se publică ulterior în Monitorul Oficial al României, Partea I, nr. 737 bis în afara abonamentului, care se poate achiziţiona de la Centrul de vânzări şi informare al Regiei Autonome "Monitorul Oficial", Bucureşti, şos. Panduri nr. 1.

    **) Anexele nr. 3 şi nr. 4 au fost modificate şi completate prin O. Nr. 2125/2008 şi O. Nr. 74/2009

    ***) Anexa nr. 5 a fost modificată prin O. Nr. 74/2009

    Art. 9 - Prezentul ordin intră în vigoare la data de 31 octombrie 2008 şi se aplică până la data de 31 martie 2009.

    Art. 10 - Prezentul ordin se publică în Monitorul Oficial al României, Partea I.

Ministrul sănătăţii publice,

Gheorghe Eugen Nicolăescu

    Anexa Nr. 1
METODOLOGIA DE CALCUL

al preţurilor de desfacere angro şi en détail pentru produsele medicamentoase de uz uman corespunzătoare DCI-urilor din sublistele A, B, C1 şi C3 de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate

    A. Modalitatea de calcul al preţului cu ridicata maximal

    Preţul cu ridicata maximal (PRmax) se calculează pe baza următoarei formule:

    PRmax = preţul extern CIP x cursul de schimb valutar + adaosul de distribuţie x (preţul extern CIP x cursul de schimb valutar)

    Dacă preţul extern CIP înregistrat în România este mai mare decât valoarea rezultată ca urmare a calculării mediei celor mai mici 3 preţuri externe CIP din cele 12 ţări de referinţă - 5%, preţul cu ridicata maximal este cel rezultat ca urmare a aplicării formulei de mai sus.

    Dacă preţul extern CIP înregistrat în România este mai mic sau egal cu valoarea rezultată ca urmare a calculării mediei celor mai mici 3 preţuri externe CIP din cele 12 ţări de referinţă - 5%, preţul cu ridicata maximal este cel rezultat ca urmare a aplicării următoarei formule:

    PRmax = Preţul extern CIP înregistrat în România x cursul de schimb valutar + adaosul de distribuţie x (preţul extern CIP x cursul de schimb valutar)

    Adaosul de distribuţie va fi unic, în procent de 14%.

    Modalitatea de calcul al preţurilor cu ridicata maximale pentru medicamentele româneşti

    Preţurile cu ridicata pentru medicamentele de uz uman, corespunzătoare DCI-urilor din sublistele A, B, C1 şi C3 de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, se determină pe baza următoarei formule:

    în care:

    - PRmax = preţul cu ridicata maximal actualizat;

    - PRant. = preţul cu ridicata maximal anterior;

    - Cv = cursul de schimb valutar actualizat;

    - CvP = cursul de schimb valutar anterior.

    Adaosul de distribuţie va fi unic, în procent de 7,5%, şi este cuprins în preţul cu ridicata maximal.
    Adaosul de desfacere en détail se calculează conform grilei de mai jos:

ÚÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÂÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ¿
³Nivel valoric al preţului cu ridicata³           Cota de adaos            ³

ÃÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ´
³              0 - 2,00               ³                24%                 ³

ÃÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ´
³           2,01 - 5,00               ³                20%                 ³

ÃÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ´
³           5,01 - 7,50               ³                15%                 ³

ÃÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄ´
³            Peste 7,50               ³                12%                 ³

ÀÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÁÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÄÙ
    B. Modalitatea de calcul al preţului cu amănuntul maximal

    Preţul cu amănuntul maximal (PAmax) se calculează pe baza următoarei formule:

    PAmax = preţul cu ridicata maximal + adaos comercial x preţul cu ridicata maximal + TVA x (preţul cu ridicata maximal + adaos comercial x preţul cu ridicata maximal)

    Preţul extern CIP utilizat reprezintă valoarea rezultată ca urmare a calculării mediei celor mai mici 3 preţuri externe CIP din cele 12 ţări de referinţă cu o diminuare în procent de 5%.

    Ţările de referinţă sunt următoarele: Austria, Belgia, Bulgaria, Cehia, Danemarca, Germania, Italia, Lituania, Marea Britanie, Polonia, Slovacia, Ungaria.

    Preţurile cu amănuntul maximale se rotunjesc pe unităţi comerciale la moneda divizionară existentă în derulare pe piaţă, în favoarea sau în defavoarea preţului cu ridicata, în conformitate cu Legea nr. 348/2004 privind denominarea monedei naţionale, cu modificările şi completările ulterioare.

    Preţurile cu ridicata maximale se calculează prin exonerarea TVA deductibilă şi a cotei de adaos de farmacie din preţul cu amănuntul maximal rotunjit.
    Anexa Nr. 2
METODOLOGIA DE CALCUL

al preţurilor de decontare a medicamentelor care se acordă bolnavilor cuprinşi în cadrul programelor naţionale de sănătate nominalizate prin Hotărârea Guvernului nr. 357/2008 pentru aprobarea programelor naţionale de sănătate în anul 2008, cu modificările şi completările ulterioare

    A. Modalitatea de calcul al preţului cu ridicata maximal

    1. Pentru medicamentele care se acordă bolnavilor cuprinşi în cadrul programelor naţionale de sănătate, cu excepţia medicamentelor derivate din sânge sau plasmă umană, preţul cu ridicata maximal (PRmax) se calculează pe baza următoarei formule:

    PRmax = preţul extern CIP x cursul de schimb valutar + adaosul de distribuţie x (preţul extern CIP x cursul de schimb valutar)

    Dacă preţul extern CIP înregistrat în România este mai mare decât valoarea rezultată ca urmare a calculării mediei celor mai mici 3 preţuri externe CIP din cele 12 ţări de referinţă -5%, preţul cu ridicata maximal este cel rezultat ca urmare a aplicării formulei de mai sus.

    Dacă preţul extern CIP înregistrat în România este mai mic sau egal cu valoarea rezultată ca urmare a calculării mediei celor mai mici 3 preţuri externe CIP din cele 12 ţări de referinţă -5%, preţul cu ridicata maximal este cel rezultat ca urmare a aplicării următoarei formule:

    PRmax = Preţul extern CIP înregistrat în România x cursul de schimb valutar + adaosul de distribuţie x (preţul extern CIP x cursul de schimb valutar)

    11. Modalitatea de calcul al preţurilor cu ridicata maximale pentru medicamentele româneşti

    Preţurile cu ridicata pentru medicamentele de uz uman, corespunzătoare DCI-urilor din sublistele A, B, C1 şi C3 de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, se determină pe baza următoarei formule:

    în care:

    - PRmax = preţul cu ridicata maximal actualizat;

    - PRant. = preţul cu ridicata maximal anterior;

    - Cv = curs de schimb valutar actualizat;

    - CvP = curs de schimb valutar anterior.

    Adaosul de distribuţie va fi unic, în procent de 7,5%, şi este cuprins în preţul cu ridicata maximal.
    2. Pentru medicamentele derivate din sânge sau plasmă umană care se acordă bolnavilor incluşi în programele naţionale de sănătate, preţul cu ridicata maximal se calculează conform formulei:

    PRmax = preţul negociat x cursul de schimb valutar + adaosul de distribuţie x (preţul negociat x cursul de schimb valutar)

    Adaosul de distribuţie va fi unic, în procent de 12%.

    Adaosul de desfacere en détail va fi unic, în procent de 1,5%.

    B. Modalitatea de calcul al preţului cu amănuntul maximal

    Preţul cu amănuntul maximal (PAmax) se calculează pe baza următoarei formule:

    PAmax = preţul cu ridicata maximal + adaos comercial x preţul cu ridicata maximal + TVA x (preţul cu ridicata maximal + adaos comercial x preţul cu ridicata maximal)

    Preţurile cu amănuntul maximale se rotunjesc pe unităţi comerciale la moneda divizionară existentă în derulare pe piaţă, în favoarea sau în defavoarea preţului cu ridicata în conformitate cu Legea nr. 348/2004 privind denominarea monedei naţionale, cu modificările şi completările ulterioare.

    Preţurile cu ridicata maximale se calculează prin exonerarea TVA deductibilă şi a cotei de adaos de farmacie din preţul cu amănuntul maximal rotunjit.
    Anexa Nr. 6
                          CURSUL DE SCHIMB VALUTAR

 utilizat în Metodologia de calcul al preţurilor de desfacere angros şi en

 détail pentru produsele medicamentoase de uz uman, precum şi în Metodologia

    de calcul al preţurilor de decontare a medicamentelor care se acordă

       bolnavilor cuprinşi în cadrul programelor naţionale de sănătate

                    ÚÄÄÄÄÄÄÄÄÄÄÄÄÄÄÄÄÄÄÄÄÄÂÄÄÄÄÄÄÄÄÄÄÄÄ¿
                    ³        Valută       ³ Lei/valută ³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³EUR                  ³        4,00³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³USD                  ³        2,90³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³CHF                  ³        2,52³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³DKK                  ³        0,54³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³GBP                  ³        5,02³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³100 JPY              ³        2,82³
                    ÃÄÄÄÄÄÄÄÄÄÄÄÄÄÄÄÄÄÄÄÄÄÅÄÄÄÄÄÄÄÄÄÄÄÄ´
                    ³PLN                  ³        1,14³
                    ÀÄÄÄÄÄÄÄÄÄÄÄÄÄÄÄÄÄÄÄÄÄÁÄÄÄÄÄÄÄÄÄÄÄÄÙ
_____________
